রুহিতপুরের লুঙ্গির নামডাক যা-ই থাকুক, উৎপাদন আগের মতো নেই। মো. নাঈম জানালেন তাঁতশিল্পের সেই পুরোনো সমস্যার কথাই-সুতার দাম বেশি। কাজ অনুযায়ী লাভ কম। ঘরের দরজা থেকে এক নারী সদস্য যোগ করলেন, আগে এক মুড়া সুতার দাম ছিল ১৮টাকা। এখন ৪০ থেকে ৪২ টাকা।  পাশের বাড়ির লুঙ্গি ব্যবসায়ী কবির হোসেন জানালেন, চার-পাঁচ বছর আগেও রুহিতপুর ইউনিয়নে মোট তাঁতের সংখ্যা ছিল ২০০। এখন কমে কমে এ সংখ্যা ১৮ থেকে ২০। মানে মাত্র ২০টি তাঁতি পরিবার এখন  লুঙ্গি তৈরি করেন। প্রতি সপ্তাহে এখানে তৈরি হয় দুই শতাধিক লুঙ্গি।